VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2017 M. VASARIO 8 D. ĮSAKYMO NR. 1K-34 „DĖL ORTOPEDIJOS TECHNINIŲ PRIEMONIŲ FUNKCIJŲ TECHNINIO APRAŠYMO PATVIRTINIMO“ PAKEITIMO

2020 m. gruodžio 31 d. Nr. 1K-402

Vilnius

1. P a k e i č i u Ortopedijos techninių priemonių funkcijų techninį aprašymą, patvirtintą Valstybinės ligonių kasos prie Sveikatos apsaugos ministerijos direktoriaus 2017 m. vasario 8 d. įsakymu Nr. 1K-34 „Dėl Ortopedijos techninių priemonių funkcijų techninio aprašymo patvirtinimo“, ir papildau X skyriumi:

„X SKYRIUS ORTODONTINIAI APARATAI
74.	04 27 09	Ortodontinė plokštelė kiekvienam žandikauliui	ORT-1	Pagrindas gaminamas iš specialaus plastiko. Prie pagrindo tvirtinami metaliniai kabliukai, spyruoklės, lankai ir sraigtai. Kabliukai fiksuoja plokštelę prie dantų. Spyruoklės, lankai ir sraigtai formuoja taisyklingus dantų lankus.
75.	04 27 09	Breketų sistema	BS-1	Nenuimamas, prie kiekvieno danties vainiko paviršiaus specialiu ortodontiniu cementu klijuojamas ortodontinis aparatas, nešiojamas visą ortodontinio gydymo laiką. Breketų sistema susideda iš breketų, vamzdelių, žiedų, lankų ir papildomų elementų (spyruoklių, mini sraigtų, elastikų, butonų ir kt.). Lankai tvirtinami prie breketų metalinėmis ar elastinėmis ligatūromis arba specialiais užraktais (beligatūriniai breketai). Papildomi elementai užtikrina saugų dantų padėties koregavimą, skeletinės atramos formavimą ir kitus gydymo veiksmus.“

2. S k e l b i u šį įsakymą Teisės aktų registre.

Direktorius	Gintaras Kacevičius